Politicianul Áron Veres a fost denunțat în timp ce a încercat să schimbe la negru o bancnotă falsă de 100 de euro. Acesta ar fi încercat să fugă de poliţie, dar a fost prins şi asupra sa a fost găsită suma de 30.000 de euro în bancnote false.

Ca urmare a investigațiilor, Veres, a declarat că a primit banii falşi de la un bărbat din Republica Moldova.

Potrivit publicației Politics.hu, partidul socialist aflat în opoziție ar fi cerut explicații din partea premierului Viktor Orban, liderul cu referire la acest caz. Formaţiunea conservatoare Fidesz a explicat că Veres a fost exclus din partid în anul 2012.

Declarație infirmată de liderul socialist, Tamas Harangozo, care a declarat că, în pofida negărilor Fidesz, Veres era prezentat până în urmă cu câteva zile drept liderul organizaţiei de tineret a partidului. Mai mult în decembrie 2014, Veres a participat, în calitatea pe care o avea, la un eveniment oficial Fidesz desfăşurat în localitatea Zalaegerszeg.